Catarroja presenta la nova programació del TAC
01 març 2022

El TAC de Catarroja dona la benvinguda a la nova temporada teatral amb propostes culturals per a tots els gustos, des de teatre, música i dansa fins a espectacles infantils per a gaudir en família. Un calendari d'activitats que es completa, a més, amb nous projectes socioculturals que tindran com a objectiu obrir el TAC a la ciutadania catarrojense.

El Teatre Auditori de Catarroja i l'Ajuntament de Catarroja amb la representació de Jesús Monzó, alcalde, y Dolors Gimeno, regidora de Cultura, han presentat la seua nova programació teatral aquest dilluns 28 de febrer per a donar a conéixer el calendari d'espectacles que ompliran de vida el TAC des d'aquest mateix mes de març fins a l'entrada de l'estiu. Una agenda variada en la qual tindran lloc espectacles de teatre nacional com l'últim espectacle de Magüi Mira ‘Magüi Mira. Molly Bloom’ o la reeixida versió teatral de ‘Feminismo para torpes, i produccions valencianes com el musical ‘Es una lata el Trabajar, ‘¿Abuela, tu tienes sexo?’, ‘L'abraçada dels cucs’, ‘Segarem ortigues amb els tacons’ o ‘Acampada’, guanyadora al millor espectacle de teatre en els Premis de les Arts Escèniques Valencianes.

Entre la programació familiar, els més menuts de la casa gaudiran amb propostes com ‘Sabates noves’, Premi Max al millor espectacle infantil, el musical Premi Broadway World Spain ‘La clau màgica’ o l'espectacle de dansa triat en el Tria Catarroja ‘El conte de Persèpolis’.

La música clàssica arribarà al TAC amb concerts com la proposta en clau de dona del Quartet Casulana ‘Notes al marge del caos’ o el Concert de Primavera de l'Orquestra Filharmònica de la Universitat de València. I a ells se sumaran espectacles tan variats com el reeixit espectacle de tango ‘Este tango hablar por mi’ o el ‘Tributo a Camilo Sesto’.

Tanca la programació cultural una nova temporada dels Nits a la Tramoia, el cicle de monòlegs, música i màgia que se celebra en la cafeteria del Auditori per a viure el TAC de manera diferent. Paral·lelament, se sumen a la programació cultural projectes com el llançament d'una nova convocatòria de la Beca Artística del TAC que, en la seua quarta edició, estarà destinada a subvencionar el projecte d'un autor teatral.

En aquesta nova temporada el TAC de Catarroja s'obri encara més a la ciutadania acostant l'art al públic des de nous punts de vista, creant Residències Artístiques o fins i tot la realitzant xarrades, col·loquis i un podcast per a promoure el diàleg intergeneracional sobre les obres de la programació amb major calat social. El TAC també obrirà les seues portes al públic el Dia Mundial del Teatre amb activitats gratuïtes com l'espectacle familiar de Nacho Diago ‘Playtime’, entre altres.

Amb tot, ara més que mai, el TAC torna per a convidar al públic de Catarroja a gaudir d'un espai cultural obert a la ciutadania, amb múltiples mirades per a viure l'art en totes les seues facetes.